**MUNICIPIUL BUCUREȘTI**

**CONSILIUL LOCAL SECTOR 1**

**HOTĂRÂRE**

***privind aprobarea scutirii de la plata alocației zilnice de hrană datorate de beneficiari și/sau susținătorii legali ai acestora în cadrul centrelor rezidențiale pentru adulți (pentru persoane vârstnice și pentru persoane cu dizabilități)***

 Văzând Expunerea de motive a Primarului Sectorului 1 al municipiului București precum și Raportul de specialitate întocmit de Direcția Generală de Asistență Socială și Protecția Copilului Sector 1;

Având în vedere Raportul Comisiei de studii, prognoze economico-sociale, buget, impozite şi taxe locale, al Comisiei pentru administraţie publică locală, juridică, apărarea ordinii publice, respectarea drepturilor şi libertăţilor cetăţenilor şi patrimoniu şi al Comisiei de sănătate şi protecţie socială ale Consiliului Local al Sectorului 1;

În conformitate cu prevederile Legii nr. 24/2000 privind normele de tehnică legislativă la elaborarea actelor normative, republicată, cu modificările și completările ulterioare;

Ținând seama de prevederile Legii nr. 292/2011, Legea asistenței sociale, cu modificările și completările ulteriaore;

Văzând prevederile Legii nr. 17/2000 privind asistența socială a persoanelor vârstnice, republicată, cu modificările și completările ulterioare;

Ținând seama de prevederile Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;

Având în vedere prevederile Hotărârii Guvernului României nr. 978/2015 privind aprobarea standardelor minime de cost pentru serviciile sociale şi a nivelului venitului lunar pe membru de familie în baza căruia se stabileşte contribuţia lunară de întreţinere datorată de către susţinătorii legali ai persoanelor vârstnice din centrele rezidenţiale;

Ţinând seama de prevederile Hotărârii Guvernului României nr. 1434/2004 privind atribuțiile și Regulamentul-cadru de organizare și funcționare ale Direcției generale de asistență socială și protecția copilului, republicată, cu modificările și completările ulterioare;

Luând în considerare prevederile Ordinului nr. 467/2009 al președintelui Autorității Naționale pentru persoanele cu Handicap, privind stabilirea costului mediu lunar de întreţinere în centrele rezidenţiale pentru persoane cu handicap, precum şi a nivelului contribuţiei lunare de întreţinere datorate de adulţii cu handicap asistaţi în centre sau de susţinătorii acestora;

În temeiul prevederilor art.45 alin.(2), art.81 alin.(2) lit.n) şi art.115 alin.(1) lit.b) din Legea nr. 215/2001 a administraţiei publice locale, republicată, cu modificările şi completările ulterioare,

**CONSILIUL LOCAL AL SECTORULUI 1**

**HOTĂRĂȘTE:**

**Art.1.** Se aprobă scutirea de la plata alocației zilnice de hrană datorate de beneficiari și/sau de susținătorii legali ai acestora, în situația în care beneficiarii serviciilor sociale lipsesc din centru/complexul rezidențial pentru adulți (persoane vârstnice și persoane cu dizabilități) pentru o perioadă mai mare de 5 zile consecutiv.

**Art.2.** (1) Primarul Sectorului 1, Secretarul Sectorului 1, Direcţia Generală de Asistenţă Socială şi Protecţia Copilului Sector 1 vor duce la îndeplinire prevederile prezentei Hotărâri.

 (2) Serviciul Secretariat General, Audiențe va asigura comunicarea prezentei instituţiilor menţionate la alin.(1), precum şi Instituţiei Prefectului Municipiului Bucureşti.

Această hotărâre a fost adoptată în ședința ordinară a Consiliului Local al Sectorului 1 din data de 29.09.2016.

 **PREŞEDINTE DE ŞEDINŢĂ, CONTRASEMNEAZĂ,**

 **Alexandru-Ştefan Deaconu**

 **SECRETAR**

 **Mirona-Giorgiana Mureşan**

 **Nr.: 145**

 **Data: 29.09.2016**